# 



**NACRT**

O P Š T I N A B A R

**Crna Gora**

Program za podršku razvoja zanatstva u opštini Bar

2021-2024.

**PROGRAM ZA PODRŠKU RAZVOJA ZANATSTVA**

**UVOD**

Imajući u vidu da je zanatska djelatnost specifičan i izuzetno rijedak resurs u svakom društvu, prepoznata je potreba za kreiranjem Programa koji će, podsticati činioce ekonomskog sistema da otkrivaju i nastoje da iskoriste prilike tržišta.

Opština Bar je prepoznala značaj zanatstva kao djelatnosti koja ima veliki uticaj na razvoj društva, te nastoji da svojim mjerama stvori institucionalni okvir za razvoj ovog segmenta privrede. Kroz podršku kvalitetnim biznis idejama, stvaraju se uslovi za podizanje konkurentnosti privrede uz poštovanje načela slobodnog razvoja tržišta.

Program za podršku razvoja zanatstva u opštini Bar (u daljem tekstu: Program) ima za cilj da doprinese očuvanju i razvoju zanata koji se pretežno obavljaju ručnim radom i koji zahtijevaju posebne zanatske vještine i umijeća, oslanjajući se na tradicionalnu kulturu, koju karakterišu prepoznatljivi proizvodi i kvalitetne usluge.

1. **CILJ**

Cilj Programa je aktivacija i promocija zanatlija kroz pružanje finansijske podrške preduzetnicima i privrednim društvima koja obavljaju zanatsku djelatnost (u daljem tekstu: zanatlije), u smislu podsticanja i omogućavanja nabavke opreme i alata namijenjenih isključivo za obavljanje zanatske djelatnosti, organizacije i učestvovanja na domaćim i međunarodnim sajmovima i manifestacijama i drugog vida promocije, specifične obuke i edukacije.

Specifični ciljevi se odnose na:

* razvoj društvene svijesti o značaju zanatstva;
* unapređenje znanja, vještine i kompetencija u oblasti zanatstva;
* povećanje broja zanatlija;
* povećanje konkurentnosti postojećih zanatlija;
* unapređenje poslovnog ambijenta i turističke ponude, promovišući destinaciju i duh žitelja u barskoj opštini
* motivaciju mladih i nezaposlenih kako bi se pronašli u svojoj izvrsnosti, kreativnosti i finansijskoj nezavisnosti, kroz zanatstvo.
* promociju i podsticaj očuvanja kulture i tradicije

1. **PREDMET**

Program podrazumijeva dodjelu bespovratnih sredstava preduzetnicima i privrednim društvima koja obavljaju zanatsku djelatnost proizvodnjom, prometom i pružanjem usluga na tržištu i na osnovu individualnih narudžbi, radi sticanja dobiti.

1. **FINANSIJSKI OKVIR**

**Ukupan iznos sredstava opredijeljenih za podršku Programu utvrđuje se godišnjim budžetom Opštine Bar. Ova sredstva se planiraju kao posebna budžetska linija.**

Program podrazumijeva finansijsku podršku za nezaposlena lica sa prebivalištem u opštini Bar, koja žele da se bave zanatstvom i registrovane zanatlije sa teritorije opštine Bar kao podrška projektima prijavljenim i odobrenim na osnovu Javnog konkursa, u cilju pokretanja i unapređenja njihovog poslovanja. Odobrena sredstva se mogu koristiti isključivo za finansiranje opravdanih troškova. Pod opravdanim troškovima ubrajaju se:

* Troškovi nabavke opreme i alata namijenjenih isključivo za obavljanje zanatske djelatnosti;
* Troškovi učešća na domaćim i međunarodnim privrednim sajmovima i manifestacijama i druge aktivnostu u cilju promocije (promotivni materijal, promocija na društvenim mrežama, izrada web sajta i sl.);
* Troškovi specifičnih obuka i edukacija.

**Najviši iznos dodijeljenih sredstava po odobrenom projektu ne može iznositi više od 10% od ukupnog iznosa sredstava opredijeljenih Budžetom za realizaciju Programa.** Odobreni projekat se finansira u iznosu koji ne može biti manji od 80% od iznosa navedenog u prijavi. Ukoliko je ukupna vrijednost projekta veća od iznosa sredstava koji se može odobriti ovim Programom, kandidat je dužan da navede druge izvore finansiranja projekta u cilju njegove cjelokupne realizacije.

Prilikom sprovođenja Programa poštovaće se princip kumulacije, odnosno iznos pomoći po ovom Programu zajedno sa ostalim pomoćima koje dodjeljuje Opština Bar i drugi davaoci za iste opravdane troškove neće prelaziti dozvoljene intenzitete u iznosu od 200.000,00 eura po korisniku u periodu od prethodne tri fiskalne godine.

**Ukoliko u osnivačkoj strukturi preduzeća u vlasništvu učestvuju osobe ženskog pola i/ili osobe koje imaju do 35 godina starosti**, **odobreni projekat se finansira u iznosu od 100% opravdanih troškova bez PDV-a, odnosno u maksimalnom iznosu do 2.000 €**

Ova pomoć se dodjeljuje kao pomoć male vrijednosti (de minimis pomoći) u skladu sa Zakonom o kontroli državne pomoći (“Sl.list CG” broj 12/18 i Uredbom Komisije EU br. 1407/2013 od 18. dec. 2013. godine.

Ova mjera realizovaće se putem objavljivanja Javnog poziva za sve potencijalne zanatlije i postojeće registrovane zanatlije za dodjelu bespovratnih sredstava.

Za donošenje odluke po objavljenom Javnom pozivu zadužena je Komisija za raspodjelu sredstava (u daljem tekstu: Komisija), koju rješenjem imenuje predsjednik Opštine. Sastav i nadležnost Komisije se uredjuje rješenjem o imenovanju iste.

1. **PROCEDURA SPROVOĐENJA**

Komisija objavljuje Javni poziv za učešće u Programu, koji sadrži osnovne informacije o Programu, uslove za podnošenje prijave, podatke o dokumentaciji koja se prilaže uz prijavu, rok i način dostavljanja prijave kao i druge informacije od značaja za sprovođenje Javnog poziva.

* 1. **Raspisivanje Javnog poziva**

Nakon usvajanja Programa, Komisija će objaviti Javni poziv za učešće u Programu, kojim će se definisati uslovi i kriterijumi za učešće, ukupan iznos sredstava koja se raspodjeljuju po Programu, najviši i najniži iznos sredstava koji se može dodijeliti za finansiranje svake pojedinačne biznis ideje, obrasci i dokumentacija, kao i druge podatke od značaja za sprovođenje Javnog poziva.

**Javni poziv za učešće u Programu se objavljuje na sajtu Opštine Bar i putem lokalnih javnih emitera.**

**Poziv za učešće u Programu je otvoren 30 dana od dana njegovog objavljivanja.**

**Poziv se može objaviti dva puta godišnje u slučaju da sredstva planirana Budžetom Opštine za ovu namjenu nisu u cjelosti utrošena po prvom Javnom pozivu.**

U slučaju potrebe za obustavljanjem ili zatvaranjem Javnog poziva prije nego što je predviđeno, Komisija će objaviti informaciju u kojoj će navesti razloge.

* 1. **Uslovi za učešće**

Pravo učešća u Programu imaju zanatlije koje su registrovane u skladu sa Zakonom o privrednim društvima ("Sl. list RCG", br. 06/02, 36/11), odnosno preduzetnici i privredna društva u skladu sa Zakonom o zanatstvu, kojima je pretežna djelatnost obavljanje jednostavnog ili složenog zanata, odnosno registrovane zanatlije koje imaju Prijavu za obavljanje zanatske djelatnosti podnijetu Sekretarijatu za privredu Opštine Bar, kao i nezaposlena lica sa prebivalištem u opštini Bar.

Ukoliko podnosilac prijave nema registrovanu djelatnost, u slučaju da mu sredstva budu odobrena, mora svoju djelatnost registrovati u neki od oblika organizovanja koji su predviđeni Zakonom o privrednim društvima i Zakonom o zanatstvu.

Prijave mogu podnijeti registrovana pravna lica - zanatlije koji ispunjavaju sljedeće uslove:

* imaju sjedište na teritoriji opštine Bar;
* obavljaju zanatsku djelatnost na teritoriji opštine Bar;
* imaju Prijavu za obavljanje zanatske djelatnosti podnijetu Sekretarijatu za privredu Opštine Bar, odnosno da su registrovani kod JU Zanatska komora;
* posluju 100% u privatnom vlasništvu;
* redovno izvršavaju obaveze plaćanja poreza i doprinosa i poreza na nepokretnost;
* uvjerenje Osnovnog suda u Baru da se protiv odgovornog lica u pravnom licu podnosioca prijave ne vodi krivični postupak za krivično djelo za koje se gonjenje preduzima po službenoj dužnosti (koje nije starije od 6 mjeseci).

Prijave mogu podnijeti fizička lica koji ispunjavaju sljedeće uslove:

* imaju prebivalište na teritoriji opštine Bar;
* ličnu kartu izdatu od strane MUP – PJ Bar;
* uvjerenje ukoliko se lice nalazi na evidenciji ZZZCG – biro rada Bar;
* uvjerenje Osnovnog suda u Baru da se protiv podnosioca prijave ne vodi krivični postupak za krivično djelo za koje se gonjenje preduzima po službenoj dužnosti (koje nije starije od 6 mjeseci).

Sredstva NE mogu koristiti:

* Privredna društva koja se bave nekom drugom djelatnošću.

**Programom nijesu obuhvaćeni preduzetnici/privredna društva** koja se bave poljoprivredom, trgovinom, ribarstvom, brodogradnjom, proizvodnjom čelika, proizvodnjom duvanskih proizvoda, proizvodnjom i prodajom vojne opreme ili usluga, niti bilo kojim aktivnostima koje se smatraju nezakonitim ili štetnim po okolinu i opasnim za ljudsko zdravlje.

* 1. **Opravdani troškovi**

Program se sastoji od tri komponente u okviru kojih će se odobriti finansijska podrška za sljedeće aktivnosti:

**I Nabavka opreme**

1.1.Nabavka opreme i alata namijenjenih isključivo za obavljanje zanatske djelatnosti

1.2.Nabavka repromaterijala za izradu proizvoda.

**II Promocija zanata**

2.1.Učešće na domaćim i međunarodnim sajmovima i manifestacijama i druge aktivnosti u cilju promocije (promotivni materijal, promocija na društvenim mrežama, izrada web sajta i sl.).

**III Obuke i edukacija**

3.1.Troškovi specifičnih obuka i edukacija u vezi konkretne zanatske djelatnosti.

Tabela 1: Prikaz aktivnosti i troškova za koje mogu biti odobrena sredstva

|  |  |  |
| --- | --- | --- |
|  | Aktivnosti za koje može biti odobrena podrška | Opravdani troškovi |
| 1.1. | Nabavka opreme i alata namijenjenih isključivo za obavljanje zanatske djelatnosti[[1]](#footnote-1) | Troškovi kupovine opreme i alata |
| 1.2. | Nabavka repromaterijala koji se direktno odnosi na proizvodnju proizvoda | Troškovi izrade proizvoda - repromaterijala |
| 2.1. | Učešće na domaćim i međunarodnim privrednim sajmovima i manifestacijama i druge aktivnosti u cilju promocije | Troškovi iznajmljivanja i uređenja štanda, izrade promo kataloga/brošura, izrada web sajta i reklame na društvenim mrežama i sl. |
| 3.1. | Obuke i edukacija | Troškovi specifičnih obuka i edukacija u vezi konkretne zanatske djelatnosti |

**U okviru Javnog poziva za dodjelu finansijske podrške (nabavka opreme/promocija zanata/obuke i edukacije), učesnici mogu da konkurišu za sve navedene aktivnosti za koje može biti odobrena podrška.**

**Sredstva se NE mogu koristiti za:**

* nabavku kompjuterske opreme, nabavku ugradne opreme (klima uređaji, ventilatori, alarmni sistemi i sl.), namještaja i opremanje prostora, rasvjete, kao i svijetleće, reklamne i druge table,
* troškove kapitalnih investicija, troškove administracije i obaveze prema trećim licima, amortizacije, plaćanje kamata i sl. bankarskih troškova, komisiona plaćanja, slične troškove koji se odnose na sprovođenje ugovora, plaćanje provizija i sl,
* Iste aktivnosti koje su već podržane od strane drugih institucija,
* Posjete sajmovima bez izlaganja.

**NAPOMENA:** Troškovi puta, smještaja i dnevnica vezani za učešće zanatlija na planiranom sajmu padaju na teret samog zanatlije i neće biti uzeti u razmatranje.

* 1. **Procedura prijave i potrebna dokumentacija**

Prijavna dokumentacija za učešće u okviru Programa može se preuzeti na web sajtu Opštine Bar iIi u štampanoj verziji u Građanskom birou Opštine. Takođe, sve informacije i stručna pomoć mogu se dobiti putem e-mail adrese: [privreda@bar.me](mailto:privreda@bar.me).

Prijava na Poziv se podnosi u roku od 30 dana od dana njegovog objavljivanja.

Popunjeni prijavni formular i prateća dokumentacija predaju se u 3 primjerka u zatvorenoj koverti, u Građanskom birou Opštine Bar ili preporučenom poštom na adresu: „Bulevar revolucije 1, 85000 Bar“. Na koverti se mora ispisati puni naziv i adresa podnosioca prijave, naziv Programa u okviru kojeg se aplicira, a u slučaju dostave poštom mora se nalaziti i vidljiv datum i vrijeme predaje pošiljke u poslovnici Pošte.

**Potrebna dokumentacija koju dostavljaju svi učesnici na Javnom pozivu**

* Prijava za učešće u Programu za podršku razvoja zanatstva (potpisana) sa Izjavom fizičkog lica/preduzetnika/privrednog društva o prihvatanju uslova Programa i Javnog poziva (potpisana) – Obrazac 1;
* Biznis plan (potpisan) – Obrazac 2;
* Obrazac izjave za pomoći male vrijednosti (potpisan) – Obrazac 3;
* Sva potrebna dokumentacija o ispunjenosti uslova, navedena u Programu.

**Napomena:**

* Registrovana pravna lica koja obavljaju zanatsku djelatnost su u obavezi da dostave i sledeću dokumentaciju:

1. Izvod iz Centralnog registra privrednih subjekata;
2. Prijavu za obavljanje zanatske djelatnosti podnijetu kod Sekretarijata za privredu Opštine Bar, odnosno registraciju kod JU Zanatska komora;
3. Potvrdu Poreske uprave o urednom izmirivanju poreza i doprinosa ne stariju od 30 dana;
4. Potvrdu nadležnih organa Opštine Bar o uredno izmirenim obavezama po osnovu poreza na nepokretnost;
5. Uvjerenje Osnovnog suda u Baru da se protiv odgovornog lica u pravnom licu podnosioca prijave ne vodi krivični postupak za krivično djelo za koje se gonjenje preduzima po službenoj dužnosti (koje nije starije od 6 mjeseci).

* Fizička lica koja započinju obavljanje zanatske djelatnosti su u obavezi da dostave i sledeću dokumentaciju:

1. Potvrdu o prebivalištu na teritoriji opštine Bar;
2. Kopiju lične karte izdatu od strane MUP – PJ Bar;
3. Uvjerenje ukoliko se lice nalazi na evidenciji ZZZCG – biro rada Bar;
4. Uvjerenje Osnovnog suda u Baru da se protiv podnosioca prijave ne vodi krivični postupak za krivično djelo za koje se gonjenje preduzima po službenoj dužnosti (koje nije starije od 6 mjeseci).
   1. **Administrativna provjera podnijetih zahtjeva**

Komisija otvara blagovremeno podnijete zapečaćene koverte na prvoj sjednici nakon isteka roka za podnošenje prijava i vrši administrativnu provjeru pristiglih prijava.

Ukoliko Komisija utvrdi da kandidat ne ispunjava uslove u skladu sa objavljenim Javnim pozivom, odnosno da nije dostavljena sva dokumentacija u skladu sa Programom i Javnim pozivom, ista će u roku od 5 dana, od dana završetka Javnog poziva objaviti na web sajtu Opštine listu tih kandidata uz ukazivanje na utvrđene nepravilnosti.

Kandidati su dužni da utvrđene nepravilnosti otklone u roku od 5 dana od dana objavljivanja, u suprotnom prijava se neće uzimati u dalje razmatranje.

* 1. **Ocjenjivanje i odobravanje zahtjeva**

Komisija vrši evaluaciju pristiglih projekata prema sledećim kriterijumima:

* Društveno ekonomska korisnost i opravdanost biznis ideje – do 25 bodova;
* Uticaj na očuvanje kulture i tradicije - do 25 bodova;
* Unapređenje poslovnog ambijenta, inovativne aktivnosti i poboljšanje turističke ponude - do 25 bodova;
* Konkurentnost i održivost biznis ideje – do 20 bodova;
* Kvalitet biznis plana – do 5 bodova.

Svaki član Komisije dodjeljuje bodove za svaki od navedenih kriterijuma. Najviši ukupan broj bodova koje biznis plan može dobiti od strane jednog člana Komisije je 100 bodova. Konačna ocjena projekta prestavlja zbir bodova svih članova Komisije podijeljen sa brojem članova Komisije (prosječna ocjena biznis plana).

Ukoliko Komisija procijeni da je potrebno može organizovati intervju sa podnosiocima radi usmenog obrazloženja u cilju dobijanja dodatnih informacija.

Odobrena sredstva se mogu koristiti isključivo za finansiranje opravdanih troškova.

Na osnovu prosječne ocjene pojedinačnih projekata Komisija utvrđuje rang listu koja je sastavni dio Odluke o odobravanju sredstava za podršku zanatstvu (u daljem tekstu Odluka). Komisija je dužna da donese Odluku u roku od 30 dana od dana zatvaranja Javnog poziva.

Odluka se objavljuje na web sajtu Opštine i u putem javnog lokalnog emitera.

* 1. **Zaključivanje ugovora i isplata sredstava**

Nakon donošenja Odluke o odobravanju sredstava za podršku razvoja zanatstva i njenog objavljivanja na sajtu Opštine Bar, predsjednik Opštine sa registrovanim zanatlijom (preduzetnikom/odgovornim licem u privrednom društvu), kojem su odobrena sredstva, u roku od 15 dana od dana donošenja odluke, zaključuje Ugovor kojim se uređuju međusobna prava i obaveze u vezi sa korišćenjem odobrenih sredstava, izvještavanjem i nadzorom nad realizacijom biznis plana.

U roku od 15 dana od dana potpisivanja ugovora, sredstva se uplaćuju na račun privrednog subjekta u skladu sa Ugovorom.

Realizaciju zaključenog Ugovora prati Sekretarijat za privredu koji je u obavezi da Komisiji dostavi izvještaj o sprovedenim aktivnostima u cilju provjere namjenskog trošenja sredstava.

1. **MONITORING**

U svrhu praćenja realizacije zaključenih ugovora, odnosno kontrole namjenskog korišćenja sredstava, Sekretarijat za privredu ima ovlašćenje da vrši kontinuiranu provjeru korišćenja odobrenih sredstava kroz sledeće aktivnosti:

* Obilazak Korisnika i njegovih poslovnih objekata;
* Uvid u finansijsku i drugu dokumentaciju korisnika sredstava;
* Provjeru načina i stepena sprovođenja aktivnosti navedenih u Biznis planu, opravdanost napravljenih troškova i drugih elemenata od značaja za realizaciju Biznis plana;
* Kontrolu svih projektnih aktivnosti u skladu sa potpisanim Ugovorom.

Posjete zanatlijama će se organizovati po prethodnom obavještenju od strane Sekretarijata, najmanje 2 dana unaprijed.

Namjena sredstava i obim planiranih aktivnosti koji su navedeni u biznis planu ne mogu se mijenjati bez prethodne saglasnosti Komisije.

Sekretarijat za privredu je u obavezi da Komisiji dostavi izvještaj o sprovedenim aktivnostima monitoringa.

**6.** **IZVJEŠTAVANJE**

Na zahtjev Komisije ili Sekretarijata za privredu zanatlija je u obavezi da u toku trajanja Ugovora dostavi izvještaj o realizovanim aktivnostima.

Takođe, zanatlija kojem su dodijeljena sredstva je u obavezi da dostavi i finalni izvještaj o realizaciji aktivnosti sa finansijskim izvještajem mjesec dana nakon isteka roka važenja Ugovora.

Izvještaj mora sadržati:

a) Narativni izvještaj sa opisom svih sprovedenih aktivnosti (ključne efekte učešća na sajmu/manifestaciji, broj uspostavljenih ugovora o saradnji ili razmjeni iskustva/znanja, kao i analizu stanja prije i nakon nabavke opreme, i druge relevantne informacije u vezi realizovane aktivnosti) u štampanoj formi i na CD-u, DVD-u ili USB-u;

b) Finansijski izvještaj uz detaljan opis svih troškova sa opisom za koju namjenu su utrošena dodijeljena sredstva u štampanoj formi i na CD-u, DVD-u ili USB-u;

c)Dostavljanje dokaza o svim troškovima i to:

-kopije svih računa/faktura sa pripadajućim izvodima iz banke ukoliko se radi o bezgotovinskom plaćanju;

-za gotovinska plaćanja dostaviti gotovinski račun/fakturu i nalog blagajni za isplatu i blagajnički izvještaj:

-svu ostalu dokumentaciju koja dokazuje namjenu utrošenih sredstava.

Nakon dostavljenih finalnih izvještaja u kojem su narativno opisane sve realizovane aktivnosti i dostavljeni svi dokazi koji prate namjensko trošenje sredstava, Komisija provjerava svu dokumentaciju i cijeni opravdanost svih prikazanih troškova.

Komisija donosi finalni izvještaj o podržanim biznis planovima, iznosu dodijeljenih sredstava, realizovanim projektima i njihovim efektima koji podnosi predsjedniku Opštine.

U cilju upoznavanja šire javnosti sa realizovanim biznis planovima Sekretarijat za privredu može, na odgovarajući način, javno predstaviti realizovane aktivnosti i ostvarene rezultate dobitnika registrovanih zanatlija čiji su biznis planovi podržani.

Sekretarijat za privredu Skupštini podnosi informaciju o podržanim biznis planovima, iznosu dodijeljenih sredstava, realizovanim projektima i njihovim efektima u roku od 3 mjeseca nakon isteka roka potpisanih Ugovora.

1. Oprema koja je predmet podrške mora biti nova i namijenjena za profesionalnu upotrebu i biti u skladu sa djelatnošću pravnog lica – zanatlije. [↑](#footnote-ref-1)